Boeke vir leeskringe: LAPA se keuse vir 2019 | LitNet
’n Feministiese roman vir konvensionele vroue
Sophia Kapp | Foto: Naomi Bruwer
Kantelpunt is Sophia Kapp eerste roman wat ’n vrou se verhouding met haar omgewing ondersoek, eerder as net haar verhouding met haar geliefde(s). In hierdie storie skryf Sophia die konvensies oop waaronder ’n middeljarige, wit, Afrikaanse vrou gebuk gaan, en die prys wat sy betaal as sy daardie konvensies uitdaag.
Kapp het op 40 begin skryf – toe sy die lewe se oppe en affe beter leer verstaan het. Sy het haar tot dusver toegespits op liefdesromans omdat dit die genre is wat sy self graag lees, maar sy het nog altyd probeer om die verhoudings waarin haar karakters hulle bevind lewensgetrou te hou. Die liefde is nie net lekker of maklik nie, en haar heldinne was nog altyd vroue wat verstaan het dat die lewe soms meer uit ’n vrou tap as wat sy het om te gee.
Die wêreld is nie meer ’n goeie plek nie. Dis maar net hoe dit is.
Adjudant Enzo Ariefdien verkies moorde. Dooie slagoffers. Hy wil nie ’n vermiste lewe in sy hande vashou nie, nog minder ’n kind s’n. Maar dis presies wat hy kry en dis boonop ’n ontvoering vir ’n losprys. ’n Hoë-profielsaak met die desperate Amerikaanse ouers aan die een kant en die ambisieuse kaptein Lubambo aan die ander. En almal wil resultate hê.
Inherent is onregverdigheid die kruks van hierdie storie: Nes ryk moordenaars altyd ’n beter kans sal staan om los te kom, sal ryk kinders altyd voorkeurbehandeling kry wanneer hulle wegraak.
Die roman fokus op twee bene: die naspeur van leidrade, getuies en verdagtes deur die oë van adjudant Enzo Ariefdien van die Ernstige Geweldsmisdaadeenheid en die onderhandeling met die ontvoerders deur adjudant Karla Blanckenberg van die Gyselaaronderhandelingseenheid.
Martin Steyn | Foto: Naomi Bruwer
Ná sy studies in Sielkunde en Kriminologie, het Martin Steyn reeksmoordenaars en profilering begin bestudeer. Hy het ook sewe ware-misdaadartikels vir die Crime Library-webwerf geskryf, onder andere oor Stewart Wilken, Moses Sithole en die Sizzlers-moorde.
Die droom was egter altyd om fiksie te skryf, veral realistiese misdaadfiksie. Dit het tot heelwat navorsing oor die SAPD en sy forensiese eenhede gelei, met die hulp van persone wat elke dag hierdie werk doen. In 2014 het Donker spoor verskyn, en is in 2015 met die ATKV-Woordveertjie vir Spanningslektuur bekroon. Skuldig het in 2015 verskyn en is in 2016 met dieselfde prys bekroon. Donker spoor is in 2017 in Engels vertaal en is as Dark traces in die RSA en VSA gepubliseer. Die titel verskyn ook eersdaags in Turkye.
Steyn verkies om die storie deur die speurder se oë vertel, daardie persoon met die taak om geregtigheid te soek vir dié wie se naam op ’n moorddossier geskryf word.
If one has read Arundhati Roy …
These stories are deceptively simple. They combine folk tales with everyday events – boys and girls who develop crushes, boys who play soccer and girls who adore poetry… Yet, underneath these storylines lies a web of inter- and intratextual references that combine seemingly haphazard narratives into a tightly-knit unity.
The first story is of a boy who has to face up to wild animals in order to protect his family’s goats and sheep. Then the scene changes: We are transported into the heart of the ongoing caste system in Somalia and we experience first-hand how people conduct themselves worse than any predator ever would, for the ills in Somali society gave way to a civil war that to this day has not been resolved. The stories remain personal, though: A mother tries to save her twin boys on the eve of Somalia’s collapsed state; a newlywed woman tries to save her sister from being raped by soldiers …
Ahmed Ismail Yusuf | Photo: LAPA
After fleeing Somalia, Ahmed Ismail Yusuf lived in several states but has lived in Minneapolis, Minnesota since 1997. He did not speak English when he arrived, he was a high-school dropout, and he was not sure what his actual age was. Today he has two college degrees and is the author of Somalis in Minnesota, published by the Minnesota Historical Society Press, and Gorgorkii Yimi, a collection of stories in Somali, published by Ponte Invisible. In February 2018, The History Theatre of St. Paul, Minnesota produced his play, A Crack in the Sky, a memoir about how Yusuf found inspiration in Maya Angelou and Malcolm X during his early days as an immigrant to the USA.
Die ongelooflike avonture van ’n skrywende ma
Sy het ons oorrompel met Griet skryf ’n sprokie. Hoe kon so ’n jong vrou soveel patos in ’n boek vol Griekse mitologie en Grimm-sprokies pas? Hoe kan enige een so openlik ’n goue voël beskryf sonder om platvloers te wees?
Deur die jare het die karakters in Marita van der Vyver se boeke ook myle bygekry. Sy het selfs al ’n ouma-boek geskryf.
Marita sê self:
Marita waarsku egter ook: Ek beskou dit beslis nie as ’n amptelike outobiografie nie – daarvoor voel ek steeds te jonk!
Boonop is fiksie haar gekose medium:
Wanneer fiksieskrywers ’n outobiografie skryf, word daar soms meer gelieg as wanneer hulle ’n roman skryf. Dis nie doelbewuste bedrog nie, bloot ’n beroepsrisiko – as jy heeldag en aldag jou verbeelding moet gebruik om die pot aan die kook te hou, kan dit moeilik wees om daarmee op te hou en jou tot die vervelige waarheid te beperk.
Marita van der Vyver | Foto: Naomi Bruwer
Marita van der Vyver is gebore in Kaapstad en het ’n meestersgraad in joernalistiek aan die Universiteit van Stellenbosch. Tussen die ouderdom van 20 en 30 publiseer sy drie jeugromans voordat haar eerste volwasse roman, Griet skryf ’n sprokie, in 1992 ’n blitsverkoper en ’n literêre sensasie word.
Sedertdien het sy ’n heeltydse en veelsydige skrywer vir alle ouderdomme geword, met ’n tiental romans, ’n bundel kortverhale, twee versamelings humoristiese essays, prenteboeke vir kleuters, talle kortverhale en essays in versamelbundels, en gereelde rubrieke in koerante en tydskrifte. Sy het reeds verskeie pryse vir haar skryfwerk gewen.
Haar volwasse romans word deurgaans in Engels, Hollands en Duits vertaal, terwyl Griet skryf ’n sprokie in sowat ’n dosyn tale gepubliseer is. Dit was ook die eerste Afrikaanse roman ooit wat in Chinees vertaal is, en het meer onlangs ook in Yslands verskyn. Marita woon op ’n klein dorpie in die suide van Frankryk saam met haar Franse man, Alain Claisse. Hulle het drie seuns en ’n dogter.
ISBN, prys en bladsye nog nie bekend
Verskyn in Maart 2019
In die somer van 1838 vertrek die Voortrekkerleier Piet Retief en sowat honderd man na die Zoeloekoning Dingaan om oor grond vir die trekkers te onderhandel. In die laer by Doornkop wag sy vrou Magdalena op hulle terugkeer.
Byna honderd en tagtig jaar later gaan Hanna en haar man op soek na wat ook al Magdalena nagelaat het. Vroeg-vroeg in hierdie soektog loop Hanna haar vas in ’n plaasmoord waarvoor sy nie antwoorde het nie.
En Retief se vrou was ’n gewone mens, haar spore verdwyn telkens soos ’n kwartel in kreupelbos. Geskiedenis is ’n storie wat elke mens anders vertel en niks is soos dit vir ons lyk nie. Al wat ons het, is vandag. Op prinse sal die mens nie vertrou nie.
“Vee af u trane, Eerwaarde.”
Dit is al waaroor die Woord gaan ... Dat ons mekaar se trane sal afvee. En ons eie.”
Jeanette Ferreira | Foto: Facebook
Jeanette Ferreira publiseer ’n digbundel, twee kortverhaalbundels en is die samesteller van verskeie kortverhaalbundels. Sy publiseer nege romans, waaronder drie oor die Anglo-Boereoorlog en een oor die Groot Trek. Bloedlelie is haar tiende roman.
Dibi Breytenbach | Foto: LAPA
Dibi Breytenbach is ’n regsgeleerde wat saam met haar gesin op die platteland van KwaZulu-Natal woon. Sy het ’n passie vir kinders en kinderregte en spesialiseer op daardie gebied in haar professionele hoedanigheid.
Dowe gode is die skrywer se vierde boek. Saliger, Vrediger en Heiliger was die eerste drie. Hierdie roman het ’n nuwe hoofkarakter, Aella, wat ’n kaptein in die polisie is.
Baie dankie vir hierdie waardevolle inligting. Ek sien ook uit na die ander uitgewers se voorstelle.
2018-09-23 at 20:17
2018-09-25 at 08:29
2018-09-27 at 19:43
Sjoe, hier wag 'n klomp ure van lekker lees. Dankie.
2018-09-28 at 15:56
Lekker lees, Monica!
2018-09-28 at 15:57
Geniet die boeke, Mariehetta. Hulle is met sorg gekies.
Ons dink ook so, Micky!
Voete op, tee byderhand en geniet hulle, Linda!
2018-10-24 at 06:19
Klaar besig om twee van die boeke te lees. Heerlike leesgenot. Baie dankie daarvoor.